Source: https://ispis.sk/judikatura/KSKE/11Co349/2011
Timestamp: 2020-04-08 08:44:45+00:00

Document:
KSKE 11 Co 349/2011 - iSpis
iSpis Judikatúra – KSKE 11 Co 349/2011
KS v Košiciach, dátum 29.03.2012, sp.zn. KSKE 11 Co 349/2011
§ 208 OSP § 222 ods. 2 OSP
§ 101 ods. 3 OSP § 208 OSP § 222 ods. 2 OSP § 214 ods. 2 OSP § 224 ods. 1 OSP § 146 ods. 1 písm. c) OSP
Súd: Krajský súd Košice Spisová značka: 11Co/349/2011 Identifikačné číslo súdneho spisu: 7611206012 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Ľuboš Kunay ECLI: ECLI:SK:KSKE:2012:7611206012.1
Uznesenie Krajský súd v Košiciach vo veci žalobcu Q. L., s.r.o., R., L. XX, IČO: 36 049 581, proti žalovanej B.. G. C., bytom E., D. XXXX/XX, o zaplatenie 53,64 € s prísl., o odvolaní žalobcu proti uzneseniu 10C 34/2011-43 z 20.9.2011 Okresného súdu Spišská Nová Ves
Pripúšťa späťvzatie žaloby, zrušuje uznesenie a konanie zastavuje.
Súd prvého stupňa uznesením konanie zastavil a rozhodol, že po právoplatnosti uznesenia bude vec postúpená Úradu pre dohľad nad zdravotnou starostlivosťou, Grösslingova 5, Bratislava s tým, že žiaden z účastníkov nemá právo na náhradu trov konania. Bol toho názoru, že pre nedostatok právomoci nemôže rozhodovať o žalobnom návrhu.
Žalobca podaním z 20.9.2011, doručeným súdu prvého stupňa vo večerných hodinách (o 19.53 hod.) vzal žalobu (návrh na vydanie platobného rozkazu) v celom rozsahu späť, žiadal konanie zastaviť a náhradu trov konania účastníkom nepriznať.
Odvolací súd uznesením z 24.10.2011 upovedomil žalovanú o späťvzatí žaloby a vyzval ju, aby v lehote 10 dní oznámila, či súhlasí so späťvzatím žaloby alebo s ním nesúhlasí s tým, že ak sa v stanovenej lehote nevyjadrí, bude sa predpokladať, že proti späťvzatiu nemá námietky (§ 101 ods. 3 O.s.p.) . Na výzvu súdu žalovaná nereagovala.
V prejednávanej veci žalobca vzal žalobu celkom späť ešte pred nadobudnutím právoplatnosti uznesenia a žalovaná s tým súhlasila, preto odvolací súd bez nariadenia pojednávania (§ 214 ods. 2 O.s.p.) podľa § 222 ods. 2 O.s.p. pripustil späťvzatie žaloby, zrušil uznesenie a konanie zastavil (z dôvodov odlišných,
ako súd prvého stupňa) . Vzhľadom na účinné späťvzatie žaloby už osobitne o odvolaní žalobcu proti uzneseniu súdu prvého stupňa (podanom 4.10.2011) nebolo potrebné rozhodnúť.

References: § 208
 § 222

§ 101
 § 208
 § 222
 § 214
 § 224
 § 146
 súd 
 súd 

Súd 
 súd 
 súd 
 § 222
 súd